section_heading: O albumu
paragraph_text: Kako bi se odvojila od produkcije koja je okarakterizirala prethodne albume poput Kolossa i obZena, skupina je The Violent Sleep of Reason snimila uživo. To joj je, prema Haakeovim riječima, omogućilo da svoj zvuk snimi na "iskreniji način" i da na album prenese "sirovost" uradaka s kraja osamdesetih odnosno početka devedesetih godina 20. stoljeća koji su je "nadahnuli dok su njezini članovi odrastali". Haake dodatno objašnjava:<blockquote>"Ako sve to sastavite koristeći se računalima, često nakon toga morate popravljati probleme. Vraćao sam se albumima za koje nisam znao sve bubnjarske dionice. Jednom kad to učinite, možete početi s bubnjevima i onda dodavati slojeve gitara, zatim bas-gitaru i na kraju sve zvuči savršeno. ObZen i Koloss odlični su albumi, ali smatram da su malo previše savršeni. Nisu baš prikazali kako doista zvučimo. No sad smo snimali uživo i tako možete čuti dinamiku, jedna je osoba možda brža dok druga pomalo kaska. Ako ubijete to, ubijete energiju."<ref></blockquote>